**ДИГИТАЛИЗАЦИЈА УЗ ПОЈЕДНОСТАВЉЕЊЕ ПОСТУПКА ЗА ОБНОВУ РАДНЕ ДОЗВОЛЕ ЗА ОСПОСОБЉАВАЊЕ И УСАВРШАВАЊЕ СТРАНИХ ДРЖАВЉАНА**

|  |  |
| --- | --- |
| **Назив административног поступка** | **Обнова радне дозволе за оспособљавање и усавршавање страних држављана** |
| **Шифра поступка** | **13.05.0011** |
| **Регулаторно тело**  **(надлежно за спровођење препоруке)** | Министарство за рад, запошљавање, борачка и социјална питања Национална служба за запошљавање |
| **Правни оквир којим је уређен административни поступак** | * Закон о запошљавању странаца („Службени гласник РС”, бр. 128/14, 113/17, 50/18 и 31/19) * Правилник о дозволама за рад („Службени гласник РС”, бр. 63/18 и 56/19) |
| **Прописи које треба променити /донети/укинути да би се спровеле препоруке** | 1. Закон о странцима („Службени гласник РС”, бр. 24/2018 и 31/19) 2. Правилник о обједињеном поступању по захтеву за привремени боравак и дозволу за рад странца у Републици Србији (нови правилник) 3. Закон о републичким административним таксама („Службени гласник РС”, бр. 43/03, 51/03-исправка, 53/04, 42/05, 61/05, 101/05-др. закон, 42/06, 47/07, 54/08, 5/09, 54/09, 35/10, 50/11, 70/11, 55/12, 93/12, 47/13, 65/13-др. закон, 57/14, 45/15, 83/15, 112/15, 50/16, 61/17, 113/17, 3/18 - исправка, 50/18, 95/18 38/19, 86/19 и 90/19-исправка) |
| **Рок за спровођење препорука** | Четврти квартал 2020. године |
| 1. **КРАТАК ОПИС ПРОБЛЕМА** | |
| У складу са новом регулативом НСЗ прибавља Одобрење за привремени боравак странца, по службеној дужности, али није у могућности да га прибави преко магистрале за размену података што треба решити постављањем Регистра о привременом боравку странаца у РС на магистралу, односно омогућити размену података потребних НСЗ-у за ефикасан и несметан рада на издавању ове дозволе.  Непотребно се одређени докази траже у оригиналу, као што је документ о идентификацији и закључен уговор о обављању обуке, приправничког стажа, стручне праксе, стручног оспособљавања, односно усавршавања.  Захтев се подноси лично или поштом, а достављање акта подносиоцу захтева се обавља на исти начин, на основу чега се може закључити да још увек није успостављена пуна електронска управа, нити поједини сегменти електронске комуникације. | |
| 1. **САЖЕТАК ПРЕПОРУКА** | |
|  | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Образац административног захтева** |  | | | | *Унапређење постојећег обрасца захтева* |  | **X** |  | | *Увођење новог обрасца захтева* | **X** |  | 2 | | **Документација** |  | | | | *Промена форме докумената* |  | **X** |  | | **Увођење јединственог управног места** | **X** |  | 1 и 2 | | **Финансијски издаци** | **X** |  | 3 | | **Дигитализација поступка.** |  | **X** |  | | **Електронско подношење захтева** |  | **X** |  | | |
| 1. **ОБРАЗЛОЖЕЊЕ** | |
| **Овај административни поступак је предвиђен за дигитализацију и то електронско подношење поднесака и прилога, електронско плаћање издатака, обавештавање и достављање акта електронским путем, а у складу са прописима којима су регулисани електронска управа, електронско пословање, електронски потпис и електронски документ.**   * 1. **Образац административног захтева**   ***Унапређење обрасца захтева, односно увођење обједињеног обрасца када се за то стекну услови***  Привредни субјект подноси захтев на обрасцу припремљеном од стране организационе јединице, на основу елемената дефинисаних прописом, који и поред укидања обавезе употребе коришћења печата у пословним и другим документима друштва, на основу члана 25. Закона о привредним друштвима, и даље садржи место печата.  Предлаже се унапређење постојећег обрасца, а када се стекну услови за обједињену процедуру односно, увођење новог обрасца, у циљу стандардизовања обрасца за подношење захтева који ће олакшати учешће странкама у поступку, а који ће садржати потребне информације о документацији потребној у поступку, форми докумената, издаваоцима и специфичностима у вези докумената. Образац сачинити тако да се њиме могу прикупити информације које се односе и на одобрење радне дозволе за оспособљавање и усавршавање страних држављана и на одобрење привременоа боравка по том основу.  У обрасцу захтева треба да стоји и писана информација о прописаном року за решавање предмета, као и финансијским издацима (назив издатка, износ, сврха уплате, назив и адреса примаоца, број рачуна, модел и позив на број).  Предлаже се омогућавање електронског попуњавања обрасца захтева, као и његово постављање на званичну веб презентацију надлежног органа.  **За примену ове препоруке, није неопходна измена прописа, али је потребно да изглед и садржину обједињеног обрасца захтева, као и документацију која се подноси уз захтев, пропишу споразумно министар надлежан за унутрашње послове и министар надлежан за послове запошљавања. Препорука ће се спровести са успостављањем јединственог управног места.**   * 1. **Промена форме докумената**   ***Промена форме документа***   * **Документ о идентификацији**   Надлежни орган захтева да привредни субјекат подноси документ у форми оверене копије, која није прописана посебним прописом.   * **Закључен уговор о обављању обуке, приправничког стажа, стручне праксе, стручног оспособљавања, односно усавршавања**   Надлежни орган захтева да привредни субјекат подноси документ у форми оригинала или оверене копије, која није прописана посебним прописом.  Како форма документа не утиче на веродостојност података и с обзиром на то да се документ прилаже ради добијања техничких података, предлаже се свођење форме на ниво копије. Тиме ће се смањити административно оптерећење и трошкови подносиоца захтева у поступку.  **За примену ове препоруке, није потребна измена прописа.**   * 1. **Увођење јединственог управног места**   Предлаже се увођење јединственог управног места за Обнову радне дозволе за рад за оспособљавање и усавршавање страних држављана и Одобрења о привременом боравку странца и то на начин да се на једном месту подносе оба захтева на јединственом обрасцу по коме поступају Национална служба за запошљавање и Министарство унутрашњих послова, сваки у оквиру своје надлежности.  Јединствено управно место би функционисало само у ситуацијама када се подноси захтев за издавање одобрења о привременом боравку странца у циљу оспособљавања и усавршавања те би се захтев подносио Министарству унутрашњих послова за остваривање оба права, а Министарство унутрашњих послова би, по добијеној претходној сагласности од Националне службе за запошљавање, одлучивало о захтеву.  **За примену ове препоруке је потребна измена Закона о странцима („Службени гласник РС” бр. 24/2018 и 31/19) као и доношење правилника о обједињеном поступању по захтеву за привремени боравак и дозволу за рад странца у Републици Србији којим ће се уредити** **изглед и садржина обједињеног обрасца захтева, документација која се подноси уз захтев и начин поступања.**   * 1. **Финансијски издаци**   С обзиром да се предлаже издавање привременог боравка и обнове дозволе за рад у обједињеном поступку, потребно је предвидети одговарајућу таксу за поступак по обједињеној процедури.  С обзиром да је такса за решење (радну дозволу) за запошљавање страних држављана у Републици Србији износи 13.890 динара, а такса за привремени боравак преко три месеца до једне године 17.470 динара, предлаже се да такса за издавање привременог боравка и дозволе за рад у обједињеном поступку износи 24.640,00 динара.  **За примену ове препоруке потребна је измена и допуна Закона о републичким административним таксама када се успостави јединствено управно место.**   * 1. **Дигитализација поступка**   Поступак подразумева подношење захтева поштом или лично, у просторијама надлежног органа. Још увек није успостављена пуна електронска управа, нити поједини сегменти електронске комуникације.  По успостављању јединственог управног места, потребно је аутоматизовати овај поступак чиме би се постигле значајне уштеде како за подносиоца тако и за органе управе који поступају по захтеву. Аутоматизацију треба спровести тако што ће се омогућити електронско подношење захтева са потребним прилозима, обавештавање и достављање акта електронским путем, а у складу са прописима којима су регулисани електронска управа, електронско пословање, електронски потпис и електронски документ.  За спровођење препоруке потребно је испунти техничке услове, који не зависе само од НСЗ.  **За примену ове препоруке није потребна измена прописа.** **Електронско подношење захтева** Поступак подразумева подношење захтева поштом или лично, у просторијама надлежног органа. Још увек није успостављена пуна електронска управа, нити поједини сегменти електронске комуникације.  Законом о општем управном поступку („Службени гласник РС“, број 18/2016), чл. 56, предвиђено је електронско општење између органа и странака, а чланом 39. Закона о електронској управи („Службени гласник РС“, број 27/2018), који ће се примењивати од октобра 2019. године, уведена је обавеза органа да омогући пријем електронског поднеска преко Портала еУправе, другог електронског јединственог управног места или другим путем, у складу са законом којим се уређује електронски документ и услуге од поверења у електронском пословању.  До успостављања дигитализације поступка, а у циљу поједностављења поступка, смањења папирологије за привредне субјекте и лакше комуникације, предлаже се омогућавање подношења захтева електронским путем, у складу са Законом о електронској управи и Законом о електронском документу, електронској идентификацији и услугама од поверења у електронском пословању, тако што ће подносилац слати захтев, потписан квалификованим електронским сертификатом, са пратећом документацијом, на имејл адресу надлежног органа.  За спровођење препоруке потребно је испунти техничке услове, који не зависе само од НСЗ.  **За примену ове препоруке, није потребна измена прописа.** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **НАЦРТ**  На основу члана 41а. став (3) Закона о странцима („Службени гласник РС”, број \_/19),  Министар унутрашњих послова и министар за рад, запошљавање, борачка и социјална питања доносе  **Правилник о обједињеном поступању по захтеву за привремени боравак и дозволу за рад странца у Републици Србији**  Члан 1.  Овим правилником се прописују ближи услови за одобрење привременог боравка и дозволе за рад, изгледу обједињеног захтева за одобрење привременог боравка и дозволе за рад.  Члан 2.  Приликом подношења захтева за одобрење, односно продужење привременог боравка и дозволе за рад у Републици Србији, по било ком основу, странац поред доказа прописаних у члану 43. Закона о странцима иПравилника о ближим условима за одобрење привременог боравка, изгледу захтева за одобрење привременог боравка, изгледу и начину уношења налепнице привременог боравка у страну путну исправу (“Службени гласник РС", број 72/2018) прилаже и:   1. За привремени боравак и радну дозволу за запошљавање: 2. фотографију у боји величине 35 x 45 mm; 3. извод из правилника о организацији и систематизацији послова, или уколико послодавац има мање од 10 запослених, изјава послодавца која садржи назив и опис послова, врсту и степен захтеване стручне спреме, односно образовања и друге посебне услове за рад на пословима за радно место; 4. диплома, уверење, односно друга јавна исправа о стеченој одговарајућој врсти и степену захтеване стручне спреме, односно образовања и оверени превод исте; 5. исправа, односно потврда којом странац доказује да испуњава услове из захтева послодавца који се односе на способности, квалификације, претходно искуство и друге посебне услове за рад на пословима за радно место и оверени превод исте; 6. доказ о плаћеној административној такси. 7. За привремени боравак и радну дозволу за независног професионалца: 8. фотографију у боји величине 35 x 45 mm; 9. лична карта држављанина Републике Србије крајњег корисника услуга уколико је послодавац физичко лице и није регистрован за обављање привредне делатности; 10. решење о регистрацији независног професионалца и оверени превод истог; 11. диплома, односно уверење о стеченом одговарајућем високом образовању, односно техничким квалификацијама издата од стране акредитоване образовне установе и оверени превод исте; 12. исправа, односно потврда о радном искуству у струци и оверени превод исте; 13. доказ о плаћеној административној такси.   Уз захтев за продужење радне дозволе не прилажу се докази наведени у ставу 2. тачка 1) подтачке (2), (3) и (4), тачка 2), подтачке (4) и (5) овог члана.  Члан 3.  На обједињено поступање по захтеву за привремени боравак и дозволу за рад странца у Републици Србији, сходно се примењују одредбе Правилника о ближим условима за одобрење привременог боравка, изгледу захтева за одобрење привременог боравка, изгледу и начину уношења налепнице привременог боравка у страну путну исправу и Правилника о дозволама за рад.  Члан 4.  Обједињени захтев за одобрење, односно продужење привременог боравка и дозволе за рад (Образац 1.) штампа се на папиру формата А4, димензија (210 x 297 mm), налази се у прилогу овог правилника и чини његов саставни део.  Члан 5.  Овај правилник ступа на снагу наредног дана од дана објављивања у „Службеном гласнику Републике Србије”, а примењује се од 1. децембра 2020. године.  Прилог – Обједињени образац захтева за одобрење/продужење боравка и дозволе за рад  \*\*\*  **НАЦРТ**  **ЗАКОН О ИЗМЕНАМА И ДОПУНАМА**  **ЗАКОНА О СТРАНЦИМА**  Члан 1.  У Закону о странцима („Службени гласник РС”, бр. 24/2018 и 31/19), после члана 41a додају се назив изнад члана 41б и члан 41б, који гласе:  „Поступање у случају подношења обједињеног захтева за привремени боравак и дозволу за рад  Члан 41б  О обједињеном захтеву за одобрење односно продужење привременог боравка и дозволу за рад одлучује министарство надлежно за унутрашње послове у року од 30 дана од дана подношења захтева, уз претходно прибављену сагласност министарства надлежног за послове запошљавања / организације надлежне за послове запошљавања.  Министарство надлежно за послове запошљавања је дужно да претходну сагласност достави органу који одлучује у року од 15 дана од дана пријема захтева. Ако министарство надлежно за послове запошљавањавa не поступи у том року сматраће се да је дало сагласност.“  Члан 2.  Овај закон ступа на снагу осмог дана од дана објављивања у „Службеном гласнику Републике Србије“.  **НАЦРТ**    **ЗАКОН О ИЗМЕНАМА И ДОПУНАМА ЗАКОНА О РЕПУБЛИЧКИМ АДМИНИСТРАТИВНИМ ТАКСАМА**  Члан 1.  У Закону о републичким административним таксама („Службени гласник РС”, бр. 43/03, 51/03 (испрaвка), 61/05, 101/05 (др. закон), 5/09, 54/09, 50/11, 93/12, 65/13 (др. закон), 83/15, 112/15, 113/17, 3/18 (исправка), 95/18, 38/19, 86/19 и 90/19-исправка), у Тарифи републичких административних такси, Одељак А – Таксе за списе и радње органа у Републици Србији, у Тарифном броју 37. после става 1. додаје се нови став 2. који гласи:  „За издавање привременог боравка и дозволе за рад у обједињеном поступку 24.640  Досадашњи ст. 2-8, постају ст. 3-9.“  Члан 2.  Овај закон ступа на снагу осмог дана од дана објављивања у „Службеном гласнику Републике Србије“. | |
| 1. **.ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **ПРЕГЛЕД ОДРЕДБИ**  **ЗАКОНА О СТРАНЦИМА КОЈЕ СЕ МЕЊАЈУ И ДОПУЊУЈУ**  ПОСТУПАЊЕ У СЛУЧАЈУ ПОДНОШЕЊА ОБЈЕДИЊЕНОГ ЗАХТЕВА ЗА ПРИВРЕМЕНИ БОРАВАК И ДОЗВОЛУ ЗА РАД  ЧЛАН 41Б  О ОБЈЕДИЊЕНОМ ЗАХТЕВУ ЗА ОДОБРЕЊЕ ОДНОСНО ПРОДУЖЕЊЕ ПРИВРЕМЕНОГ БОРАВКА И ДОЗВОЛУ ЗА РАД ОДЛУЧУЈЕ МИНИСТАРСТВО НАДЛЕЖНО ЗА УНУТРАШЊЕ ПОСЛОВЕ У РОКУ ОД 30 ДАНА ОД ДАНА ПОДНОШЕЊА ЗАХТЕВА, УЗ ПРЕТХОДНО ПРИБАВЉЕНУ САГЛАСНОСТ МИНИСТАРСТВА НАДЛЕЖНОГ ЗА ПОСЛОВЕ ЗАПОШЉАВАЊА / ОРГАНИЗАЦИЈЕ НАДЛЕЖНЕ ЗА ПОСЛОВЕ ЗАПОШЉАВАЊА.  МИНИСТАРСТВО НАДЛЕЖНО ЗА ПОСЛОВЕ ЗАПОШЉАВАЊА ЈЕ ДУЖНО ДА ПРЕТХОДНУ САГЛАСНОСТ ДОСТАВИ ОРГАНУ КОЈИ ОДЛУЧУЈЕ У РОКУ ОД 15 ДАНА ОД ДАНА ПРИЈЕМА ЗАХТЕВА. АКО МИНИСТАРСТВО НАДЛЕЖНО ЗА ПОСЛОВЕ ЗАПОШЉАВАЊАВA НЕ ПОСТУПИ У ТОМ РОКУ СМАТРАЋЕ СЕ ДА ЈЕ ДАЛО САГЛАСНОСТ.  \*\*\*  **ПРЕГЛЕД ОДРЕДБИ**  **ЗАКОНА О РЕПУБЛИЧКИМ АДМИНИСТРАТИВНИМ ТАКСАМА КОЈЕ СЕ МЕЊАЈУ И ДОПУЊУЈУ**  Тарифни број 37.  За издавање путне исправе, путног листа, односно виза за стране држављане и за лица без држављанства, и то за:  1) издавање путног листа за странце 1.920  2) издавање путне исправе за лица без држављанства 8.330  3) издавање путне исправе за избеглице 4.180  4) издавање транзитне визе (визе Б) на граничном прелазу за један транзит 4.830  5) издавање визе за краћи боравак (визе Ц) на граничном прелазу, за један улазак, са роком важења до 15 дана 17.420  6) привремени боравак до три месеца 11.670  7) привремени боравак преко три месеца до једне године 17.470  8) привремени боравак преко једне године 27.650  ЗА ИЗДАВАЊЕ ПРИВРЕМЕНОГ БОРАВКА И ДОЗВОЛЕ ЗА РАД У ОБЈЕДИЊЕНОМ ПОСТУПКУ 24.640  За издавање одобрења, и то:  1) одобрења страном држављанину да се може стално настанити у Републици Србији 12.720  2) брисана („Службени гласник РС“, бр. 54/09)  3) одобрења за летење цивилних ваздухоплова у ваздушном простору који се налази 300 метара од граничне линије 6.950  4) осталих одобрења странцима за која овим тарифним бројем није друкчије прописано 6.990  За издавање, односно продужење, и то:  1) издавање личне карте за странца, односно привремене личне карте за странца 4.630  2) издавање налепнице привременог боравка 430  3) издавање налепнице за стално настањење 620  4) издавање налепнице за обавезни боравак 1.920  5) продужење рока важења визе (визе Ц), са роком важења до 90 дана 17.420  За издавање граничне дозволе 580  За решење о отварању привременог граничног прелаза 24.830  За издавање сагласности за изградњу, односно за постављање објекта, односно за промену намене објекта, односно за постављање инсталације, опреме и уређаја на подручју граничног прелаза 15.920  За издавање сагласности за обављање граничне контроле ван подручја граничног прелаза 15.920  За издавање сагласности за доношење просторног и урбанистичког плана за простор уз граничну линију 12.400  НАПОМЕНА:  За сваку нову визу из става 1. овог тарифног броја плаћа се одговарајућа такса.  Таксу за одобрење за привремени боравак не плаћају страни држављани који у Републици Србији бораве ради школовања, односно стручног усавршавања, као стипендисти Владе.  Таксу из става 1. овог тарифног броја не плаћају страни држављани који организовано, преко хуманитарних организација регистрованих у Републици Србији, долазе у Републику Србију ради пружања хуманитарне помоћи.  Страни држављани који су у браку са држављанима Републике Србије плаћају таксу за привремени боравак у износу умањеном за 50% од прописане таксе.  Таксе из става 1. тач. 4), 5) и 6) овог тарифног броја не плаћају страни држављани који организовано долазе у Републику Србију, као учесници на такмичењима, односно скуповима међународног карактера, односно лица у непосредној вези са учешћем учесника.  Таксу из овог тарифног броја за издату визу на граничном прелазу на заједнички (колективни) пасош плаћа свако уписано лице.  Таксу из овог тарифног броја за издату визу на граничном прелазу на путној исправи у коју су уписани чланови породице лица коме је издата путна исправа плаћа лице коме је издата путна исправа, при чему се износ таксе за сваког уписаног члана породице који путује са лицем коме је издата путна исправа умањује за 50% од прописане таксе.  Таксе из става 1. тач. 4), 6) и 7) овог тарифног броја не плаћају свештеници и верски службеници који су страни држављани на служби у својим црквама и верским заједницама у Републици Србији, као ни лица која у оквиру организоване научно-техничке сарадње долазе у Републику Србију.  Таксе из става 1. тач. 6) и 7) овог тарифног броја не плаћају страни држављани који се, у складу са законом, сматрају жртвама трговине људима. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 221.097,36 РСД. Усвајање и примена препорука ће донети привредним субјектима годишње директне уштеде од 19.032,19 РСД или 156,49 ЕУР. Ове уштеде износе 8,61 % укупних директних трошкова привредних субјеката у поступку.  Препоруке ће допринети истоветности поступања, поједностављењу поступка за привредне субјекте, смањењу документације и уштеди времена. Препорукама се такође утиче и на побољшање пословног амбијента. | |